அணுகி அவர்கள் முகமாகப் பல விஷயங்களை உணர்ந்தேன்.  அவர்கள் விஷயங்களை எடுத்துச் சொல்லும் போது, “இந்தக் கலைகளையும்  இவற்றின் இலக்கணத்தைப் புலப்படுத்தும் நூல்களையும் தமிழ் நாட்டினர்  போற்றிப் பாதுகாவாமற் போனார்களே!” என்று இரங்குவேன். நான் இவ்வளவு  முயன்றும் சிலப்பதிகார உரையில் வரும் செய்திகள் ஓரளவு விளங்கினவே  யன்றி முற்றும் தெளிவாக விளங்கவில்லை. யோக சம்பந்தமான விஷயங்கள்  முதலியவற்றைக் கும்பகோணம் தாசில்தாராக இருந்த ஐயாசாமி  சாஸ்திரிகளென்பவரிடம் கேட்டுத் தெரிந்து கொண்டேன். 